Verbruikersake: Help! Daar is ’n skuldinvorderaar by my hek(Foto: Maroela Media) Jy het nooit gedink jy sal bekommerd moet wees oor skuldinvorderaars wat op jou spoor is nie, maar ons het die afgelope twee jaar gesien niks is meer onmoontlik nie. Almal trek finansieel swaar en sukkel om hul skuld te vereffen. Maar nou, met die skuldinvorderaar wat by jou hek wag, besef jy skielik dat jy nie weet wat jou regte is en wat die invorderaar mag doen nie. Wat doen jy nou? Ina Opperman het gaan kyk. Dit is uiteraard beter om jou skuld gereeld en op datum te betaal en, as jy nie kan nie, met almal wat jy geld skuld in verbinding te tree en te vra dat hulle jou help om ŉ plan te maak om jou skuld dalk oor ŉ langer tydperk af te betaal. Skuldinvordering word gereguleer deur die Wet op Skuldinvordering en dit bepaal dat prokureurs of hul agente en geregistreerde skuldinvorderaars skuld mag invorder namens ŉ kredietverskaffer. Hulle mag die bedrag wat jy skuld, saam met rente (soos deur wet voorgeskryf) en administrasie- en invorderingsfooie, invorder. Eiendomsbestuurders kan ook skuldinvorderaars wees wanneer hulle agterstallige huur invorder. Skuldinvorderaars moet geregistreer wees en mag ŉ fooi daarvoor hef. Skuldinvorderaars moet geregistreer wees by die Raad vir Skuldinvorderaars, wat die gedrag van skuldinvorderaars monitor om te verseker dat hul optrede voldoen aan die raad se gedragskode. Jy kan by die raad aanklop om seker te maak ŉ skuldinvorderaar is wel geregistreer, aangesien dit ŉ kriminele oortreding is om skuld in te vorder sonder om geregistreer te wees. Skuldinvorderaars mag skuld invorder deur middel van pos, telefoonoproepe of in persoon. Hulle mag dokumente by jou aflewer en kan ook vra dat jy ŉ skulderkenning teken. Jy kan vra vir bewys van registrasie by die raad. Volgens die raad se gedragskode mag skuldinvorderaars nie: Jy het die volgende regte wanneer jy deur ŉ skuldinvorderaar genader word: Jy kan oor skuldinvorderaars kla by die Raad vir Skuldinvorderaars. Alle klagtes moet onder eed gedoen word en moet op skrif wees. Jy kan ook skuldinvorderaars, wat ongeskik is of jou teister, verkla by die raad. Die raad kan ondersoek instel na maatskappye wat skuldinvordering doen en groot boetes hef indien die raad bevind dat ŉ skuldinvorderaar nie by die gedragskode gehou het nie. Indien jy nie gelukkig is met die bedrag wat ingevorder word nie, kan jy vra vir die inligting op skrif en die bedrag betwis. Besoek die raad se webwerf hier: www.cfdc.org.za.